झुंझुनूं के थानों में अब ऑनलाइन एफआईआर
भास्कर संवाददाता | झुंझुनूं
जिलेके पुलिस थानों में अब ऑनलाइन एफआईआर दर्ज होगी। इतना ही नहीं, रोजनामचा भी ऑनलाइन ही भरा जाएगा। यह सब क्राइम एंड क्रिमनल ट्रेकिंग नेटवर्क एंड सिस्टम (सीसीटीएनएस) प्रोजेक्ट के तहत होगा। सदर थाने में सोमवार दोपहर बाद एसपी सुरेंद्र कुमार गुप्ता ने इस प्रोजेक्ट का शुभारंभ किया। उन्होंने थाने के कम्प्यूटर सिस्टम पर प्रोजेक्ट के माध्यम से रोजनामचा खोला और योजना शुरू करने संबंधी रपट डाली।
एसपी ने बताया कि यह राष्ट्रीय अपराध रिकार्ड गृह मंत्रालय द्वारा संचालित प्रोजेक्ट है। इसी प्रकार कोतवाली थाने और महिला थाने में भी इस प्रोजेक्ट का शुभारंभ किया गया। एसपी ने बताया कि जिले के सभी थानों में 17 मार्च तक ऑनलाइन एफआईआर का काम शुरू हो जाएगा। योजना के शुभारंभ अवसर पर एएसपी नरेश कुमार मीणा, डीएसपी सिटी गोपाललाल शर्मा, सीआई हरिसिंह धायल, सदर इंचार्ज शंकर लाल छाबा, योजना के सहायक नोडल अधिकारी एचसी नगेंद्र सिंह आदि मौजूद थे।
थानोंकी होगी प्रभावी मॉनिटरिंग | सीसीटीएनएसप्रोजेक्ट के माध्यम से थानों पर भी प्रभावी मॉनिटरिंग हो सकेगी। विशेषज्ञों के मुताबिक इस सिस्टम पर दर्ज होने वाली सभी एफआईआर उच्च अधिकारियों के सिस्टम पर दिखेगी। थाने की एफआईआर संबंधित एरिया के डीएसपी, एसपी सभी उच्चाधिकारी तुरंत देख सकेंगे। इससे पुलिस की कार्यशैली में पारदर्शिता आएगी और शिकायतों का ग्राफ गिरेगा।
क्लिक करते ही मिलेगा अपराधियों का रिकॉर्ड
सीसीटीएनएसप्रोजेक्ट के माध्यम से पूरे देश की पुलिस ऑनलाइन हो जाएगी। इसकी खास बात यह होगी कि देशभर के थानों के अपराधियों का रिकार्ड सिस्टम में एकत्रित हो जाएगा। किसी भी थाने की पुलिस जब किसी अपराधी को पकड़ेगी तो उसकी डिटेल अपने सिस्टम पर दर्ज करेगी। इसके बाद क्लिक करने के साथ ही उस अपराधी का बैक रिकॉर्ड सिस्टम में शो हो जाएगा। इससे एक जगह अपराध कर दूसरी जगह दुकान जमा लेने वाले अपराधियों पर अंकुश लग सकेगा।
झुंझुनूं . सदर थाने में सीसीटीएनएस प्रोजेक्ट का उद्घाटन करते एसपी गुप्ता।
hin_Deva bho_Deva hin_Deva hin_Deva hin_Deva hin_Deva hin_Deva bho_Deva